**Դիմիտր Դոբրովիչ** (հուն․՝  Δημήτριος Δομβριάδης), (բուլղար․՝ Димитър Георгиев Добрович 1816, Սլիվեն, Բուլղարիա - մարտի 2, 1905(1905-03-02), Սլիվեն, Բուլղարիա), բուլղարական ծագումով հույն նկարիչ։ Հունական գեղանկարչության Մյունխենյան դպրոցի ներկայացուցիչ։ Որոշ բուլղարական աղբյուրներ Դոբրովիչին ներկայացնում են որպես գեղանկարչական ակադեմիական կրթություն ունեցող առաջին բուլղար նկարիչը։

Կենսագրություն
--------------

Դոբրովիչը ծնվել է 1816 թվականին Սլիվեն քաղաքում, Օսմանյան կայսրություն, սառցավաճառի և հարուստ անասնապահի դստեր ընտանիքում։ 1830 թվականին Դիմիտրին պապիկի հետ մեկնում է Վալախիա, բնակվում Պլոեշտիում, Բրաիլեում։

1834-1837 թվականներին սովորել է Կոստանդնուպոլսի «Ազգերի մեծ դպրոցում», որն ավարտելուց հետո մեկնել է Հունաստանի թագավորություն, ընդունվել Աթենքի գեղարվեստի դպրոց, որտեղ 1844-1848 թվականներին սովորել է Ֆիլիպոս և Գեորգիս Մարգարիտիսների մոտ։ 1846 թվականին, դեռևս ուսանող տարիքում պարգևատրվել է։ Իր ստեղծագործությունները, մասնավորապես՝ դիմանկարները, ստորագրել է Դիմիտրոս Դոմբրիադիս (հուն․՝ Δημήτριος Δομβριάδης), որն ըստ բուլղարական աղբյուրների Դիմիտրի Դոբրովիչ անվան հելլենական ձևն է։ 1851 թվականին ստացել է հունական թագավոր Օտոն I երկամյա կրթաթոշակ և այլ հույն երիտասարդ նկարիչների հետ մեկնել է ուսանելու Հռոմի գեղարվեստի ակադեմիայում։ 
Հունաստանի ազգային պատկերասրահի կողմից ներկայացված ամսաթվերը կասկածի տակ են դնում բուլղարական թերթի հրապարակած 1848-1849 թվականներին նկարչի իտալական հեղափոխության մասնակցության մասին փաստը։ 1853 թվականին նկարիչը Հռոմում ավարտել է կրթությունը, 1875 թվականին իր ստեղծագործություններով մասնակցել է համահունական «Օլիմպիա» ցուցահանդեսին։ Ըստ բուլղարական աղբյուրների
նկարիչը Սլիվեն է վերադարձել 77 տարեկան հասակում, 1893 թվականին, երբ քաղաքը եղել է բուլղարական իշխանության ներքո։ Մահացել է Սլիվենում 1905 թվականին։

Ստեղծագործություներ
-------------------

Աթենքում աշխատելու առաջին շրջանում նկարիչն ստեղծել է սրբապատկերներ հունական ուղղափառ եկեղեցու համար, սակայն շուտով որդեգրել է գեղանկարչության աշխարհիկ պատկերագրումը։

Հունական շրջանի պահպանված աշխատանքներից են՝

* *Հույն եպիսկոպոսի դիմանկարը* (1842-1843 թթ.)
* *Իտալացի նկարիչ Raffaello Ceccoli-ի կնոջ դիմանկարը* (1842-1847 թթ. Բուլղարիայի ազգային պատկերասրահ)
* *Աղջկա դիմանկար* (մոտ. 1850 թ. Բուլղարիայի ազգային պատկերասրահ)
* *Հունական եկեղեցական գրող Եվգենիա Բուլգարիսի դիմանկարը*

* Դիմիտր Դոբրովիչի ստեղծագործություներից
* 
* 
* 
* 
*

Հիշատակ
-------

Սլիվենի համայնքային պատկերասրահը կրում է նկարչի անունը։ Բացի Բուլղարիայի ազգային պատկերասրահից, Դիմիտր Դոբրովիչի ստեղծագործություններից գտնվում են նաև Աթենքի ազգային պատկերասրահում։

Ծանոթագրություններ
------------------

1. 1 2  Faceted Application of Subject Terminology
2. ↑  Չեխիայի ազգային գրադարանի կատալոգ
3. 1 2 3 4  «ДОБРОВИЧ Димитър Георгиев (1816-1905)». *Българска енциклопедия А-Я* (Bulgarian). БАН, Труд, Сирма. 2002. ISBN 954-8104-08-3. OCLC 163361648.`{{cite book}}`: CS1 սպաս․ չճանաչված լեզու (link)
4. 1 2  Симитчиев, Борис Д. (2005 թ․ սեպտեմբերի 20). «Димитър Добрович - Пехливанов» (PDF) (Bulgarian). Сливенско дело. Արխիվացված է օրիգինալից (PDF) 2011 թ․ հունիսի 7-ին. Վերցված է 2009 թ․ օգոստոսի 30-ին.`{{cite news}}`: CS1 սպաս․ չճանաչված լեզու (link)
5. ↑  «National gallery». Արխիվացված է օրիգինալից 2016 թ․ նոյեմբերի 17-ին. Վերցված է 2015 թ․ նոյեմբերի 25-ին.

Աղբյուրներ
----------

* Μαρίνος Καλλιγάς, Ζωγραφική, γλυπτική, χαρακτική, Ιστορία του Ελληνικού Έθνους, Εκδοτική Αθηνών, τομ. ΙΓ (1977),σελ.535

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Դիմիտր Դոբրովիչ» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | GND: 1119262976 · ISNI: 0000000021797056 · LCCN: n80010830 · NKC: js20241218050 · VIAF: 67754850 · WorldCat VIAF: 67754850 |

 |